Es reposen els aljubs de Llíria amb 270.000 litres d'aigua per a tindrels preparats en cas d'incendis
11 de agost de 2020

Segons explica el regidor de mobilitat i camins, Paco Garcia Latorre, el consistori de Llíria ha dut a terme un any més la campanya de reposició dels aljubs i les cisternes públiques de la Concòrdia. Estes infraestructures hidràuliques han sigut omplides amb 270.000 litres d'aigua, a través de la Brigada de Camins del municipi i amb la col·laboració de la Societat de Caçadors de Llíria.

Esta acció és una mesura de prevenció d'incendis, ja que el terme municipal compta amb diversos punts d'emmagatzemament d'aigua, distribuïts estratègicament en llocs de fàcil accessibilitat. A més, estos punts estan sent adaptats a les exigències dels bombers, amb l'objectiu de facilitar la càrrega de d'aigua dels cotxes cisterna en cas de necessitat.

El terme municipal compta amb 18 instal·lacions per a emmagatzemar aigua, de les quals set compten amb una capacitat de més de 50.000 litres. Podent emmagatzemar prop d'1 milió de litres,García explica que, amb esta acció es pretén estar operatius davant de qualsevol emergència d'incendi en la zona forestal del municipi, perquè els servicis d'extinció tinguen punts de reposició sempre a punt i amb capacitat de repostatge d'aigua.